
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 156
                                                               din 30 iunie 2022
    privind însuşirea documentaţiei topo - cadastrale de primă înscriere în sistemul integrat de cadastru
 și carte funciară a unui imobil de natură teren

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 19.162/09.06.2022 şi la Consiliul Local Sighișoara cu nr. 20.395/21.06.2022, de referatul de aprobare, înregistrat cu nr. 19.164/09.06.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere documentația topo - cadastrală de primă înscriere în sistemul integrat de cadastru și carte funciară a imobilului de natură teren cu categoria de folosință curți - construcții, în suprafață de 429 mp., situat în intravilanul Municipiului Sighișoara, Aleea Panseluțelor, parte din terenul, în suprafață de 18.396 mp., înscris în Cartea Funciară nr. 54042 Sighișoara, sub nr. top. 3460/2/10/1/2/2, proprietate a Municipiului Sighișoara – domeniul privat;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere faptul că documentația topo - cadastrală antemenționată a fost avizată favorabil de către Comisia de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Municipiului Sighișoara nr. 11/06.01.2017, reorganizată prin Dispoziția Primarului Municipiului Sighișoara nr. 416/15.05.2019;      

Având în vedere prevederile art. 555 - 566 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Directorului Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate comun al Biroului Public Cadastru, Topometrie și Administrare Terenuri Agricole și Forestiere și al Serviciului Evidența Patrimoniului și Fond Locativ, înregistrat cu nr. 19.163/09.06.2022, prin care se propune însuşirea documentaţiei topo - cadastrale de primă înscriere în sistemul integrat de cadastru și carte funciară a unui imobil de natură teren;

Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

         H O T Ă R Ă Ş T E:

Art. 1. Se însușește documentaţia topo - cadastrală de primă înscriere în sistemul integrat de cadastru și carte funciară a imobilului de natură teren cu categoria de folosință curți - construcții, în suprafață de 429 mp., situat în intravilanul Municipiului Sighișoara, Aleea Panseluțelor, parte din terenul, în suprafață de 18.396 mp., înscris în Cartea Funciară nr. 54042 Sighișoara, sub nr. top. 3460/2/10/1/2/2, proprietate a Municipiului Sighișoara – domeniul privat, potrivit anexei la prezenta hotărâre.

Art. 2. În urma însușirii documentației topo - cadastrale menționată la art. 1 din prezenta hotărâre, suprafața de teren de 429 mp., cu categoria de folosință curți - construcții, rămâne în proprietatea Municipiului Sighișoara – domeniul privat, urmând ca suprafața de teren rămasă din totalul de 18.396 mp., să fie reînscrisă în favoarea vechiului proprietar, cu situație de carte funciară neschimbată.
 Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela     
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic;
  2 ex. Biroul Public Cadastru, Topometrie și Administrare Terenuri Agricole și Forestiere.
12 ex.  
B.A. 
